Nettet i Bjerringbro Silkeborgs mål i Gigantium blafrede onsdag aften 28 gange og i modsatte ende lukkede Mikael Aggefors kun 26 bolde ind. Dermed tog Aalborg Håndbold første stik i kampen om en plads i finalen i håndboldligaens slutspil. Sejren kom i hus efter en tæt og fysisk kamp, hvor føring og momentum i specielt første halvleg bølgede frem og tilbage mellem de to hold. Aalborg kunne dog gå til pause med en to-måls føring, og den holdt de fast i gennem næsten hele anden halvleg hvor de dog også var oppe og have hele fire måls mere end de midtjyske modstandere. Simon Hald fik æren af at score Aalborgs sidste mål inden BSV fik reduceret og haluret viste 60 minutter, og med sejren kan nordjyderne altså nøjes med uafgjort når de på lørdag møder BSV igen i den sidste af de to semifinaler.

Referat:
Efter en tæt og fysisk kamp vandt Aalborg Håndbold onsdag aften den første af to semifinaler mod BSV.